== Historie ==
[[Fil:Den Rhodeske Gård.jpg|thumb|Linje 2A på Torvegade foran Den Rhodeske Gård fra 1653.]]
[[Fil:Movia bus line 2A at Søpavillonen.jpg|thumb|Linje 2A ved [[Søpavillonen]] i 2017.]]
Linje 2A blev oprettet sammen med [[linje 5A]] 20. oktober 2002 som de første linjer i det nye A-busnet, der etableredes i 2002-2003.<ref name="BF 161">''A-busserne - metro på gadeplan'' af Jesper Kiby Denborg. Busfronten 161/2002, s. 11-12.</ref> Baggrunden for etableringen var anlæggelsen af [[Københavns Metro|metroen]], hvis [[Ørestadsbanen|første etape]] indviedes 19. oktober 2002, og som gav store påvirkninger for det københavnske busnet. I den forbindelse valgte man at nytænke nettet med seks grundlæggende [[stambus]]linjer med direkte linjeføringer og hyppig drift suppleret af et antal andre linjer. I de første planer fra 2000 var en de seks foreslåede stambuslinjer en linje med arbejdsnummeret S4 fra Tingbjerg via [[Godthåbsvej]], [[Langebro]] og [[Lergravsparken Station|Lergravsparken st.]] til [[Københavns Lufthavn]]. Linjen ville erstatte linje 8 til Tingbjerg, linje 2 og 11 ad Godthåbsvej og linje 9 og 19 til Lufthavnen hhv. [[Hedegårdsvej]].
Historie Foreninger Organisationer